Hranovnické pleso

Hranovnické Pleso je prírodná pamiatka v správe štátnej ochrany prírody Slovenský raj.

Nachádza sa v katastrálnom území obce Hranovnica v okrese Poprad v Prešovskom kraji. Územie bolo vyhlásené v roku 1984 na rozlohe 68,09 ha. Ochranné pásmo nebolo určené.

Predmetom ochrany je: Ochrana mohutných travertínových terás, ktoré predstavujú plošne najväčší travertínový výskyt na Slovensku. Travertínové terasy ležia len ako čiapky na staršom horninovom podklade.

Napriek názvu sa na mieste nenachádza pleso. Turisti však môžu navštíviť termálne pramene, ktoré sú monitorované Slovenským hydrometeorologickým ústavom a po celý rok si držia teplotu okolo 20 stupňov Celzia. Lesy v okolí Hranovnického Plesa patria hlavne Rímskokatolíckej cirkvi a spravuje ich spoločnosť Pro populo, s.r.o. Od roku 2009 dochádzalo v lokalite k masívnym holorubom, čo spôsobilo odlesnenie starších lesov. V tomto období došlo ak k povodniam v nižšie položenej obci Hranovnica.

Referencie

Externé odkazy 
 
 Chránené územia, Štátna ochrana prírody Slovenskej republiky

Zdroj 

Prírodné pamiatky v Prešovskom kraji
Chránené územia v okrese Poprad
Hranovnica